**เรื่องที่ 32**

**“ การอ่านภาษาอังกฤษไม่ถูกต้อง”**

ชื่อ.....................................................สกุล.............................................ตำแหน่ง.................................โรงเรียน..................................................................................ปีการศึกษา...........................................

**ชื่อเรื่อง** การศึกษาผลสัมฤทธิ์ทางกรเรียนด้านการอ่าน ของนักเรียนชั้นมัธยมศึกษาปีที่ 1/1

**สภาพปัญหา**

จากการสังเกตการณ์อ่านภาษาอังกฤษของนักเรียนชั้นมัธยมศึกษาปีที่ 1/1 โดยครูให้นักเรียนอ่านบทอ่านทีละคนหน้าชั้นเรียน พบว่า นักเรียน ไม่สามารถอ่านบทอ่านได้ถูกต้อง ,ออกเสียงคำศัพท์บางคำไม่ถูกต้อง และตอบคำถามที่ครูถามในเนื้อเรื่องที่อานไม่ได้ทั้งหมด ซึ่งสาเหตุมาจากพื้นฐานด้านการใช้ภาษาอังกฤษไม่ดีในระดับ Primary School และอ่านหนังสือไม่ออกเนื่องจากไม่รู้คำศัพท์ อันเป็นผลทำให้ผลสัมฤทธิ์ทางด้านการเรียนวิชาภาษาอังกฤษต่ำ

**ปัญหาการวิจัย**

ทำอย่างไรที่จะทำให้นักเรียนชั้นมัธยมศึกษาปีที่ 1/1 อ่านและเขียนภาษาอังกฤษได้ถูกต้องทุกคน

**เป้าหมายการวิจัย**

เพื่อฝึกและพัฒนาให้นักเรียนชั้นมัธยมศึกษาปีที่ 1/1 อ่านภาษาอังกฤษออกและเขียนได้ถูกต้อง

**วิธีการวิจัย**

1. สร้างแบบฝึกการอ่านและแบบฝึกหัดทดสอบก่อนให้ฝึกอ่าน
2. กำหนดบทอ่านให้นักเรียนฝึกอ่าน 5 เรื่อง
3. แจกบทอ่านให้นักเรียนฝึกให้มาฝึกอ่านกับครูในคาบเรียน วันละ 15 นาที
4. เริ่มฝึกจากการอ่านเนื้อเรื่องง่ายๆ ดังนี้

วันที่ 1 ฝึกอ่านคำศัพท์และอ่านเนื้อเรื่องง่ายๆ จากเรื่อง My School

วันที่ 2 ฝึกอ่านเนื้อเรื่องและบอกความหายคำศัพท์จากเรื่อง My Routine

วันที่ 3 ฝึกอ่านเรื่อง My family และบอกความหมายคำศัพท์

วันที่ 4 ฝึกอ่านเรื่อง Weather Forecast แล้วบรรยายภาพ

วันที่ 5 อ่านเรื่องจาก My County แล้วจับคู่ตอบคำถาม

1. บันทึกผลการสะกดคำ การเขียนคำ การอ่าน จาการทำแบบ ทดสอบ
2. สรุปผลการอ่านโดยนำคะแนนก่อนเรียนและหลังเรียนมาวิเคราะห์

**ช่วงเวลาดำเนินการ**

* สร้างแบบประเมินประสิทธิภาพการสอน 2 กรกฎาคม 2547
* นักเรียนทำแบบประเมิน 5 กรกฎาคม – 30 สิงหาคม 2547

**ผลการวิจัย**

1. ก่อนฝึกทักษะการอ่าน นักเรียนมีผลการประเมินดังนี้ คะแนนเต็ม 30 คะแนน (30 ข้อ)

- นักเรียนสอบได้คะแนน ระหว่าง 26-30 คะแนน มีคุณภาพระดับคะแนนดีมาก จำนวน 1 คนคิดเป็นร้อยละ 2.22

- นักเรียนสอบได้คะแนนระหว่าง 16-25 คะแนน มีคุณภาพระดับคะแนนดี จำนวน 26 คน คิดเป็นร้อยละ 57.77

- นักเรียนสอบได้คะแนน ระหว่าง1-15 คะแนน มีคุณภาพระดับคะแนนปรับปรุง จำนวน 18 คน คิดเป็นร้อยละ 40

2. หลังจากให้นักเรียนฝึกตามแบบฝึกเสริมทักษะการอ่าน นักเรียนมีผลการประเมินดังนี้ คะแนนเต็ม 30 คะแนน (30 ข้อ)

- นักเรียนสอบได้คะแนน ระหว่าง 26-30 คะแนน มีคุณภาพระดับคะแนนดีมาก จำนวน 21 คน คิดเป็นร้อยละ 46.66

- นักเรียนสอบได้คะแนน ระหว่าง 16-25 คะแนน มีคุณภาพระดับดี จำนวน 18 คน คิดเป็นร้อยละ 40

- นักเรียนสอบได้คะแนนระหว่าง 1-15 คะแนน มีคุณภาพระดับคะแนนปรับปรุง จำนวน 6 คน คิดเป็นร้อยละ 13.33

3. เมื่อเปรียบเทียบผลการใช้แบบฝึกทักษะการอ่านเป็นรายบุคคลระหว่างก่อนและหลังการฝึกทักษะการอ่านพบว่านักเรียนมีการพัฒนาการด้านการอ่านดีขึ้น

**ข้อเสนอแนะ**

1. หาแบบฝึกหัดอ่านง่ายๆ ให้นักเรียนฝึกอ่านทุกสัปดาห์
2. ให้นักเรียนฝึกอ่าน หนังสือนิทานภาษาอังกฤษ ข่าวสั้นในหนังสือพิมพ์ภาษาอังกฤษ
3. ให้นักเรียนสืบค้นคำศัพท์ในชีวิตประจำวัน นำมาฝึกอ่านและฝึกเขียนกับครู